《祁门驳》
宋代·赵公豫

舟小名为驳，临河体实轻。扪滩鱼贯上，放溜雁行行。

云气仙山静，风声远树鸣。时和春又暮，旷览可娱情。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。